|  |  |  |  |  |
| --- | --- | --- | --- | --- |
| Razred: 2. | Predmet: GUM | Ura: | Datum: | Učitelj: |
| **Sklop: POLETJE** | | | | |
| **Učna enota:** RITMIČNA VAJA | | | | |
| **Cilji:**   * Zaigrajo enostavne ritme na otroška glasbila. * Ustvarjajo ritmične vzorce in jih zapišejo z grafičnimi simboli. * Razvijajo občutek za ritmična sozvočja. | | | | |
| **Učne metode:** razgovor, poslušanje, opazovanje, igra | | | | |
| **Učne oblike:** frontalna, individualna, skupinska | | | | |
| **Učni pripomočki/sredstva:** DZ 4/53, Orffovi inštrumenti, ropotulje (ki so jih naredili pri LUM) | | | | |
| **IZVEDBA UČNE URE** | | | | |
| * *Petje pesmi: Huda mravljica*   (Ob klavirski spremljavi) zapojemo pesem Huda mravljica.   * *Dolgo in kratko zveneči inštrumenti*   Na mizo položimo inštrumente, zraven pa dva obroča. Obroča sta označena s kartončkoma. Eden ima dolgo zveneče inštrumente, nanj narišemo krog v krogu. Drugi obroč ima kratko zveneče inštrumente, na kartonček narišemo polno piko. Izžrebani učenci izbirajo glasbila, učiteljica nanje zaigra in jih razvrstimo v ustrezni obroč.  Učenci uporabijo lastne instrumente in ropotuljo, ki so jo izdelali pri likovni umetnosti.   * **DZ 4, str. 53**   1. naloga  Prva vrsta nakazuje ritmično igranje, v drugi vrsti pa je izbran inštrument, ki bo zaigral ritmični vzorec. Kažemo na ritmični zapis in skupaj izvajamo ritem s ploskanjem ali petjem na nevtralni zlog - pa. Ogledamo si izbor inštrumentov. Kratke tone igrajo kratko zveneči inštrumenti, dolge tone pa triangel, činele.  2. naloga  Učitelj izvaja prvi zapisani ritem. Skupaj izberemo ustrezne inštrumente, jih narišemo na ustrezna mesta in izvajamo. Ostale ritme poskušajo izvajati učenci sami.  3. naloga  Izmislili si bomo svoj ritmični zapis. Sprva učitelj pomaga, posamezni učenci lahko zapis zapišejo sami. Izberemo ustrezne inštrumente. Izvajamo ritmične zapise.  *Opomba:*Ritem v prostorčkih prvih dveh nalog je napisan v štiričetrtinskem taktu. V tretji nalogi lahko izberemo poljubne takte. | | | | |